Castell

Castell (Catalan kasa a wɔbɔ dzin: [kəsˈteʎ]:ma ɔkyerɛ ankasa nye, abankɛse) yɛ nyimpa abantsentsen a woesi no tsetsesɛm mu wɔ afahyɛ ahorow ase wɔ Catalonia (Spain) fa bi, seseiara wohu wɔ Catalonia nka do, wɔ Balearic nsupɔw do na Valencia Mantɔw mu.

Wɔ dɛm afahyɛ ahorow yi ase no, colles castelleres (ekuw a wosisi abantsentsen) pii bɔ mbɔdzen dɛ wobesi abantsentsen bi dan na afei woebubu. Wɔ ɔberɛfɛw 16, 2010 no, UNESCO dze too gua dɛ castells ka Adasamba Egyapadze a Wɔdze Anom na Ma Wonntum Nnhu no ho Ndzɛmba a ɔyɛ Fɛw no ho.

 Abɔse 
Ɔwɔ mu dɛ ogyina nkan tsetsesɛm Muixeranga a ɔwɔ Algemesí wɔ Valencia do dze, naaso tsetsesɛm a ɔfa castells ho wɔ Catalonia mu no hyɛɛ ase wɔ Ball dels Valencians (Valencia Asaw) a ɔwɔ Valls kurow mu, a ɔbɛn Tarragona kurow no mu, a wodzii kan kyerɛw ho asɛm wɔ 1712 mu  . Wɔ afeha a ɔtɔ do 18 mu no, wɔkyerɛw kɔɔ nkurow na nkurow afofor a ɔwɔ apaa mu hɔ, a Vilafranca del Penedès na Tarragona ka ho, ɔwɔ mu dɛ mfe 50 a etwa mu no mu ansaana adzeyɛ a onnyi dɛ wosisi castells no hyɛɛ ase tserɛw kɔɔ Catalonia mbea a aka dze.